পঞ্জিকা সাল
পঞ্জিকা সাল হল একটি পঞ্জিকার যুগ থেকে বা এর পূর্বে সময় অতিবাহিত হওয়ার সময়কাল। উদাহরণস্বরূপ, গ্রেগরীয় বর্ষপঞ্জি অনুসারে বর্তমান অব্দ হচ্ছে ২০২৪, যার সংখ্যা পদ্ধতি পশ্চিমা খ্রিস্টীয় সাল মেনে চলে (আলেক্সান্দ্রীয় কিবতীয় সনাতনপন্থী মণ্ডলী ও ইথিওপীয় সনাতনপন্থী মণ্ডলীর আলাদা খ্রিস্টীয় সাল রয়েছে)। প্রাক মধ্যযুগে, শাসকের গদিপ্রাপ্তির বছর থেকে রাজকীয় বছর গণনা করা হত যার ফলে প্রাচীন নিকট প্রাচ্যের কালক্রম নির্মাণ করা কঠিন হয়ে পড়ে যেমন সুমেরীয় রাজার তালিকা এবং ব্যাবিলনীয় রাজাদের অনুশাসন সূত্র। পূর্ব এশিয়ায়, শাসকদের যুগের নাম পদ্ধতি বিংশ শতাব্দীতে বাতিল করা হয় তবে জাপানে এখনো এটি প্রচলিত রয়েছে।